**Tiszavasvári Város Önkormányzata**

**Képviselő-testületének**

**188/2017. (VII.27.) Kt. számú**

**határozata**

**a Tiszavasvári, Kossuth u. 2. sz. társasház mögötti szelektív hulladékgyűjtő sziget megszüntetése**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. tv. 107. §-ában foglalt hatáskörében eljárva az alábbi határozatot hozza:

1.) Úgy dönt, hogy – figyelembe véve a hulladékról szóló törvény azon rendelkezését, mely szerint a települési hulladék hulladékgyűjtő szigeten történő elhelyezése csak kiegészítő megoldásként, elsősorban olyan sűrűn lakott településrészeken legyen alkalmazható, ahol az elkülönítetten gyűjtött háztartási hulladék házhoz menő gyűjtése és elszállítása nem biztosítható – a **Tiszavasvári, Kossuth u. 2. szám társasház mögötti szelektív hulladékgyűjtő szigetet legkésőbb 2017. augusztus 31. napjáig megszünteti**.

**Határidő:** esedékességkor, **Felelős:** Dr. Fülöp Erik polgármester

de legkésőbb 2017. augusztus 31.

2.) Felkéri a Tiva-Szolg. Nonprofit Kft.-t, hogy az 1. pontban foglalt döntés végrehajtása érdekében tegye meg a szükséges intézkedéseket.

**Határidő:** esedékességkor **Felelős:** Szabó András ügyvezető

3.) Felkéri a polgármestert, hogy jelen döntésről tájékoztassa az Észak-alföldi Környezetgazdálkodási Nonprofit Kft. és a Térségi Hulladék-gazdálkodási Nonprofit Kft. ügyvezetőjét.

**Határidő:** azonnal **Felelős:** Dr. Fülöp Erik polgármester

**Dr. Fülöp Erik Badics Ildikó**

 **polgármester jegyző**